|  |  |
| --- | --- |
| Enw’r Swyddog Sabothol: | Georgia Spry |
| Rôl Swyddog Sabothol: | IL Chwaraeon & Llywydd yr Undeb Athletau |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Fel swyddog sabothol, rwy'n cael cyfarfodydd wythnosol gyda phob adran yn Undeb y Myfyrwyr a chyfarfodydd Pwyllgor rheolaidd. Rwy’n eistedd ar Bwyllgorau UM a Phwyllgorau’r Brifysgol ynghyd ag 1 neu 2 swyddog sabothol arall sy’n trafod pob agwedd o’r Brifysgol ac nid wyf wedi manylu ar y rhain yn yr adroddiad hwn. Rwyf hefyd yn anfon cylchlythyr misol ac yn mynychu dyddiau Mercher BUCS wythnosol.  Dyma ddadansoddiad o'r hyn rydw i wedi'i wneud ac wedi gweithio arno bob mis ers i mi ddechrau:  Gorffennaf   * Trwy gydol mis Gorffennaf cawsom gyflwyniadau, hyfforddiant a chyfarfodydd i'n helpu gyda’r rolau newydd a’r ffordd mae’r UM yn gweithio. * Mynychais gynhadledd flynyddol BUCS ym Mhrifysgol Leeds lle bûm yn rhwydweithio â swyddogion chwaraeon eraill, yn mynychu gweithdai ac yn dysgu llawer mwy am weithredu mewnol BUCS. * Ar ôl graddio, hedfanais i Groatia i gystadlu yng Ngemau ‘Combat’ Prifysgolion Ewropeaidd a des oddi yno gyda medal arian! * Mynychodd yr holl Swyddogion Sabothol Gynhadledd Arwain a Newid, sef Cynhadledd UCM, ym Mhrifysgol Leeds Beckett lle gwnaethom gyfarfod â swyddogion o brifysgolion eraill a dysgu beth oedd ystyr bod yn 'Swyddog Sabothol'. * Dechreuais drafodaethau Chwaraeon Anabledd gyda chynrychiolwyr myfyrwyr * Roedd y Boicot Marcio ac Asesu yn ei anterth trwy gydol mis Gorffennaf felly roedd yn wythnos gyntaf ddwys yn y swydd! Ysgrifennon ni ddeiseb oherwydd oedi gyda chanlyniadau a marciau coll a oedd yn galw ar yr Is-Ganghellor i ad-dalu ffioedd, siarad ag UCU ac ailddechrau trafodaethau.   Awst   * Cymerodd mwy o hyfforddiant sefydlu a chynllunio wythnosau’r glas y rhan fwyaf o'm hamser yn ystod mis Awst. * Fe wnes i sesiwn ffotograffiaeth enfawr gyda Caru Caerdydd ar gyfer eu holl fargeinion a nwyddau wythnos y glas. * Dechreuais fy sesiynau 1-i-1 gyda Llywyddion Clybiau. * Dechreuodd yr IL Cymdeithasau a minnau ein riliau awgrymiadau gyda'r nod o ateb cwestiynau cyffredin roeddem yn derbyn ar ddechrau'r flwyddyn sy'n berthnasol i glybiau a chymdeithasau. * Cawsom hyfforddiant Llywodraethu * Gwnes i ac IL Cymdeithasau gwrdd â Chwaraeon Prifysgol Caerdydd i drafod timau GRG a gofyn iddynt gynnig hyfforddiant lles i aelod o bob tîm. * Adolygais dudalennau gwe’r UA a chwrddais â thîm y we a'r adran farchnata i wneud gwelliannau. Oherwydd y system sydd gennym, mae'r newidiadau bach haws wedi'u gwneud ac mae'r newidiadau mwy yn cymryd mwy o amser i'w rhoi ar waith.   Medi   * Mwy o waith tuag at fy ymgyrch chwaraeon anabledd gan gynnwys ysgrifennu ffurflen adborth ar gyfer myfyrwyr ag anableddau sydd am ymuno â chlwb chwaraeon. * Mwy o gyfarfodydd 1-i-1 gyda Llywyddion Clybiau! * Trefnais a rhedais y digwyddiad Diwrnod Chwaraeon Y Glas cyntaf erioed lle cymerodd 4 clwb ran a chynnal digwyddiadau. * Wedi gweithio gyda’r tîm croeso a thîm allgymorth neuaddau i groesawu myfyrwyr newydd i Gaerdydd a'u cyflwyno i’r UM * Yn ystod Wythnos Ffeiriau’r Glas rhedais ddau stondin newydd:   + Stondin Iechyd Meddwl   + Stondin Chwaraeon Anabledd * Cefais fy ethol yn gyd-gadeirydd fyfyriwr Chwaraeon Myfyrwyr Cymru (ChMC) yn CCB ChMC * Cyfarfûm â thîm cymorth ariannol y brifysgol i sicrhau bod y gronfa atgyfeirio/caledi UA a gyflwynodd Liv y llynedd yn parhau yn 23/24. * Cawsom ein cyfarfod Bwrdd cyntaf fel Ymddiriedolwyr Undeb Myfyrwyr Caerdydd * Fe wnaethom gyfweld myfyrwyr ar gyfer y rôl staff myfyrwyr oedd ar gael yn yr adran weithgareddau. * Cynhaliwyd hyfforddiant pwyllgor clybiau ar ddiwedd mis Medi * Ysgrifennais y drafft cyntaf o'r system haen newydd   Hydref   * Mynychu llawer o ddigwyddiadau Rho Gynnig Arni. * Rhannwyd y drafft o'r system haenau newydd a ffurflen adborth gyda phwyllgorau * Llawer o gynllunio Wythnos Chwaraeon AnAbledd – cwrddais â Chwaraeon Anabledd Cymru i drafod yr ymgyrch a lle gallent ei chefnogi, fe wnaethom recordio podlediad ac estyn allan at glybiau i gynnal digwyddiadau para-chwaraeon. * Mynychu’r Clash Caerdydd cyntaf * Ail-lansiwyd Clirio Caerdydd gan IL Cymdeithasau a mynychais i gefnogi a helpu hyrwyddo'r fenter. * Cynhaliwyd fy mwrdd cynghori BUCS cyntaf fel cyd-gadeirydd fyfyrwyr ar gyfer ChMC ym Mhrifysgol Sheffield. * Clwb Pêl-osgoi – Creodd Chwaraeon y Brifysgol a’r UA gynllun gweithredu i roi’r clwb ar waith. Es i â thîm y dynion i'w cystadleuaeth gyntaf lle enillon nhw 1 gêm! * Cychwyn sesiynau galw heibio UA i aelodau pwyllgorau alw heibio a gofyn cwestiynau/cael sgwrs. * Cyfarfod â thîm Bywyd Myfyrwyr y Brifysgol * Gadawodd y Dirprwy Bennaeth Gweithgareddau’r UM ac fel rhan o'i drosglwyddiad cawsom gyfarfod am y ‘Fight Night’ roedd wedi dechrau cynllunio. * Roedd mis Hydref yn fis prysur ar gyfer cwynion Ymddygiad Clwb felly cefais i a thîm yr UA lawer o gyfarfodydd gyda phwyllgorau clybiau i fynd i’r afael â hyn. * Roedd Wythnos Binc IL Cymdeithasau ym mis Hydref ac fe wnes i annog pob clwb i wisgo pinc a helpu i godi ymwybyddiaeth.   Tachwedd   * Cynhaliodd IL Cymdeithasau a minnau Wythnos Gymdeithasu Sobr i annog gweithgareddau cymdeithasol sobr mewn clybiau a chymdeithasau. * Gwnes i gyfarfod â chyfryngau myfyrwyr i weld sut y gallai clybiau chwaraeon gymryd mwy o ran. * Cynllunio ar gyfer Gofalu Gyda’r Gaeaf * Gwnaeth pob Swyddog Sabothol paratoi ar gyfer a mynychu’r CCB i ateb cwestiynau i’r ymddiriedolwyr a siarad ar gynigion. * Cefnogais IL Parc y Mynydd Bychan gyda threfnu Gornest y Meddygon gan gynnwys trafnidiaeth, tocynnau, graffeg, cyfathrebu i glybiau, digwyddiadau cymdeithasol ac ati. * Cwrddais â Llais y Myfyriwr a swyddogion eraill i ddechrau cynllunio’r ymgyrch Urddas Mislif * Fe wnes i gystadlu yn Noson Ymladd Caerfaddon ac ennill! * Es i ac IL Cymdeithasau i Firmingham i gefnogi’r clwb pêl-droed Americanaidd yn eu gêm fawr yn erbyn Prifysgol Birmingham * Mynychu a chyd-gadeirio cyfarfod ChMC * Anfonais y system haenau wedi'i diweddaru allan * Cynhaliom grwpiau ffocws ar gyfer gwaith celf Varsity 2024 * Fe wnes i gyfweld ag ymgeiswyr Pennaeth Cynorthwyol Gweithgareddau – Chwaraeon   Rhagfyr (hyd yn hyn)   * Dechreuodd Gofalu Gyda’r Gaeaf ar 1af o Ragfyr ac mae digwyddiadau wedi bod yn rhedeg bron bob dydd ers hynny. * Fe wnes i gyfweld ag ymgeiswyr Cydlynydd Clybiau Chwaraeon * Cynhaliwyd Gornest y Meddygon ar ddydd Sadwrn yr 2il o Ragfyr lle cefnogais y gemau pêl-fasged, pêl-rwyd a hoci. * Hyrwyddo rownd 2 Clash Caerdydd! | |
| **Diweddariad Maniffesto**  *(Wedi’i ysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Gwella mynediad at gymorth iechyd meddwl** | Gofalu Gyda’r Gaeaf -  Rydw i ac IL Cymdeithasau yn rhedeg ymgyrch Gofalu Gyda’r Gaeaf ar hyn o bryd i leihau lefelau straen, unigrwydd a phrofiad myfyrwyr o ‘felan’ y gaeaf trwy ddarparu gweithgareddau lles a hunanofal trwy gydol misoedd Rhagfyr ac Ionawr yn y cyfnod cyn arholiadau a therfynau gwaith cwrs.  Rydym wedi trefnu ystod eang o weithgareddau sy'n rhedeg bron bob dydd ac sy'n rhad ac am ddim neu â chymhorthdal ​​i fyfyrwyr. Mae'r rhain i gyd i'w gweld ar y dudalen we sydd wedi'i chreu ar gyfer yr ymgyrch hon. Mae hyn yn cynnwys:   1. Tudalen groeso – beth yw’r ymgyrch a’i nodau. 2. Tudalen cyfeirio – Mae hon yn cynnwys adnoddau/gwasanaethau’r UM a’r Brifysgol wedi’u rhestru’n glir, beth maen nhw’n ei gynnig a sut i gysylltu â nhw. 3. Tudalen digwyddiadau – yn rhestru’r holl ddigwyddiadau sy’n cael eu cynnal.   Stondin Iechyd Meddwl y Glas -  Gweithiais gyda’r Swyddog Iechyd Meddwl i gael stondin yn Ffeiriau Chwaraeon y Glas i ofyn cwestiynau fel:   * Beth ydych chi'n cael trafferth ag ef fwyaf? * Sut ydych chi'n rheoli’ch llwyth gwaith, hyfforddiant a chystadlu?   Gwnaethpwyd hyn yn y ffair chwaraeon i dargedu'r gymuned chwaraeon a chasglu adborth ar y pynciau hyn. Bydd Rebecca a minnau’n gweithio gyda’n gilydd ar ôl y Nadolig i weithredu ar yr adborth a gasglwyd.  Tudalen Cyfeirio -  Ar ôl y nifer uchel o gwynion am ymddygiad clybiau chwaraeon a phryderon am les pwyllgorau rwyf wedi dechrau ymchwilio i’r hyn y mae prifysgolion eraill yn ei gynnig ac rwy’n bwriadu cyflwyno tudalen ‘cwynion a chyfeirio’ neu debyg ar dudalen we’r UA i amlygu côd ymddygiad/ymddygiad disgwyliedig clybiau ac i ddarparu mynediad haws at wasanaethau lles, y tîm ymateb i ddatgeliadau (TYDd) a gweithdrefn gwyno’r UA. |
| **Darparu mwy o gefnogaeth ar gyfer datblygiad clybiau** | Cyfarfodydd Llywyddion 1-i-1 -  Ar ddechrau pob blwyddyn, mae'r IL Chwaraeon yn gwahodd holl lywyddion y clybiau chwaraeon i gyfarfod un-i-un. Mae'r cyfarfod hwn yn gyfle i lywyddion ofyn cwestiynau am y flwyddyn i ddod a chodi unrhyw bryderon am eu clwb neu'r UA. Eleni cyflwynais y cwestiwn 'Dywedwch wrthyf beth fyddwch chi'n ei wneud a sut olwg sydd ar y semester o'ch blaen' a roddodd hyn gipolwg i mi ar weithgaredd eu clwb a lle gallaf eu cefnogi'n fwy. Ar ddiwedd pob cyfarfod, fe benderfynon ni 3 gôl i’w clwb a gafodd eu cynnwys yn eu cynlluniau datblygu clwb. Yna gofynnwyd iddynt gwblhau’r gweddill ohono gyda’u pwyllgor a’i e-bostio yn ôl ataf fel y gallwn ei adolygu ym mis Ionawr. Mae hyn wedi annog pwyllgorau i feddwl am eu nodau ar gyfer y flwyddyn a sut i'w cyrraedd.  Hyfforddiant Pwyllgor -  Rwyf wedi trafod gyda thîm yr UA fod angen ailwampio’r hyfforddiant pwyllgor ar gyfer y flwyddyn nesaf. Mae angen iddo gynnwys diwylliant clwb gan ystyried y pryderon am ymddygiad amhriodol rydym wedi’u derbyn a mwy ar les ein haelodau pwyllgorau a chlybiau. Bydd hyn yn cael ei wneud trwy hyfforddiant yn y flwyddyn newydd - rwy’n bwriadu gwneud sesiwn rheolaidd a chynnig mwy o sesiynau hyfforddiant lles. Hefyd yn y flwyddyn newydd, canolbwyntio ar ysgrifenyddion cymdeithasol er mwyn sicrhau eu bod yn deall eu dylanwad a'u cyfrifoldebau yn eu rôl. Rwyf hefyd yn cyfarfod â’r Gwasanaeth Anabledd Myfyrwyr i drefnu hyfforddiant ymwybyddiaeth anabledd i bwyllgorau yn semester 2. |
| **Gwella cyfathrebu rhwng yr UA a chlybiau** | Yn anffodus, fe gollon ni aelod o staff ar ddiwedd mis Hydref, felly nid yw amseroedd ateb e-byst wedi gwella sydd wedi gwneud cynnydd yn y maes hwn yn fwy heriol. O ganlyniad, bu ailstrwythuro yn yr adran weithgareddau a wnaeth rhannu’r rôl 'Dirprwy Bennaeth Gweithgareddau' yn rolau 'Pennaeth Gweithgareddau Cynorthwyol – Chwaraeon' a 'Pennaeth Gweithgareddau Cynorthwyol – Cymdeithasau'. Bydd hyn yn golygu y gall y rolau hyn ganolbwyntio ar eu maes penodol ac ni fydd angen iddynt rannu eu hamser rhwng chwaraeon a chymdeithasau.  Mae grŵp/cymuned Facebook wedi'i awgrymu ac mae ar fy rhestr i'w chreu! Bydd hyn yn cynnwys aelodau pwyllgorau, nid dim ond llywyddion gan nad yw rhai yn ymgysylltu'n dda iawn â'r UA, ar gyfer diweddariadau rheolaidd a nodiadau atgoffa.  Cylchlythyr Misol -  Rwyf wedi cyflwyno cylchlythyrau misol i holl aelodau’r UA gyda’r nod o gynnwys   * Digwyddiadau sydd i ddod bob mis * Cyfleoedd i glybiau gymryd rhan e.e. gwirfoddoli ac ymgyrchoedd * Tîm a chlwb y mis gyda chrybwylliadau anrhydeddus * Ystadegau BUCS o'r mis blaenorol * Dolenni pwysig e.e. côd ymddygiad, polisïau yswiriant, gwasanaethau lles ayyb. * Oriel luniau |
| **Parhau i wella cydraddoldeb, amrywiaeth, a chynwysoldeb mewn chwaraeon** | Chwaraeon Anabledd -  Rwyf wedi bod yn gweithio’n agos iawn gyda chynrychiolwyr para-athletau o’n clybiau chwaraeon ar yr hyn y maent am ei weld a’r hyn y dylem fod yn ei wneud. Gan ystyried eu hawgrymiadau, fe wnaethom gynllunio Wythnos Chwaraeon AnABLEDD ym mis Tachwedd. Roedd hyn yn cynnwys:   * Tri digwyddiad Rho Gynnig Arni   + Pêl-foli Eistedd   + Futsal Dall   + Pêl-rwyd Fyddar * Recordio podlediad: <https://open.spotify.com/episode/46W5lq5MCa5ZT7zx17WVeV?si=0ff7YwsZT9OtYSwQHBLEZA> * Creu bios o gynrychiolwyr para-athletau a rannwyd ar Instagram. Yn debyg i negeseuon 'Croeso i'r Pwyllgor' mae clybiau'n eu gwneud ar ddechrau pob blwyddyn. * Creu ffurflen adborth i fyfyrwyr ag anableddau estyn allan a dweud wrthym ba chwaraeon y mae ganddynt ddiddordeb ynddynt, beth yw eu hanabledd a pha addasiadau yr hoffent eu gweld er mwyn iddynt gymryd rhan.   Mis Hanes Pobl Ddu  Estynnais allan at glybiau merched a chlybiau cymysgryw i ofyn i aelodau'r pwyllgorau a hoffai unrhyw un rannu eu straeon a'u cyflawniadau. Ces un ateb a phenderfynom greu fideo ohoni yn ateb y cwestiynau hyn:   * Beth yw eich camp, gradd, blwyddyn astudio ac ati? * Beth ydych chi wedi'i gyflawni ers bod yn rhan o'r clwb hwn? * Beth yw eich profiad o fod yn ddu mewn clwb chwaraeon? * Beth all clybiau chwaraeon ei wneud i wneud chwaraeon yn fwy amrywiol a chynhwysol?   Cynlluniwyd y fideo ar gyfer MHPDd ym mis Hydref/Tachwedd ond fe'i gwthiwyd yn ôl tan wedi’r Nadolig oherwydd argaeledd myfyrwyr.  Diwrnod careiau enfys -  Roedd diwrnod careiau enfys ar ddydd Mercher 6ed Rhagfyr eleni ac yn fy nghylchlythyr fe wnes i annog clybiau i wisgo eu rhai nhw yn ogystal â'i hyrwyddo ar fy Instagram. Nid oeddwn yn gallu sicrhau careiau i'w dosbarthu ar gyfer y diwrnod hwn ond bydd gennyf rhai ar gyfer Mis Hanes LHDTC+ (Chwefror) i'w dosbarthu a hyrwyddo ar raddfa fwy fel rhan o ymgyrch ledled yr UM.  Wythnos Cymdeithasu Sobr -  Gwnes i ac IL Cymdeithasau gynnal Wythnos Cymdeithasu Sobr i amlygu pwysigrwydd gweithgareddau cymdeithasol sobr ac i wella cynwysoldeb chwaraeon a chymdeithasau.  Fe wnaethom hyn drwy annog clybiau a chymdeithasau i gynnal digwyddiadau cymdeithasol sobr ac fe wnaethom hefyd gynnal ein rhai ein hunain ar gyfer y rhai nad oedd ganddynt y gallu cynnal un. Y rhain oedd:   1. Noson Gwis 2. Pêl-osgoi 3. Golff Mini |
| **Darparu mwy o gefnogaeth i glybiau nad ydynt yn rhan o BUCS ond sy'n gobeithio cystadlu** | Ffair y Glas -  Fe wnes i greu cynnwys cyfryngau cymdeithasol o'r ffeiriau gan ganolbwyntio ar y clybiau hynny nad sy’n cael eu trafod fel arfer h.y. clybiau nad sy’n rhan o'r brif ffrwd/ddim yn rhan o BUCS/clybiau llai. Gellir dod o hyd i'r rhain i gyd ar fy Instagram @vpsportscsu  Rho Gynnig Arni  Yn ystod Y Glas mynychais 16 o ddigwyddiadau Rho Gynnig Arni (roeddwn eisiau mynd i fwy ond nid oedd gennyf yr amser!), y rhan fwyaf ohonynt yn glybiau nad oedd yn rhan o BUCS i dynnu fideos a lluniau ohonof i ac eraill yn cymryd rhan yn y gamp. Hefyd, gofynnais i 5-10 o glybiau eraill i ddanfon cynnwys eu digwyddiadau RhGA fel fy mod yn gallu eu defnyddio a'u rhannu. Fe wnes i greu rîl o'r cynnwys hwn, tagiais yr holl glybiau dan sylw a'i bostio ar Instagram i hyrwyddo ein clybiau nad sy’n rhan o BUCS/llai.  Cyffredinol -  Ym mhob cyfarfod y byddaf yn ei fynychu, rwy'n sicrhau bod pob clwb yn cael ei ystyried pan fydd yr UA yn gwneud penderfyniadau fel nad yw o fudd i'r clybiau BUCS yn unig. Gan fy mod i'n dod o glwb nad sy’n rhan o BUCS, maen nhw'n defnyddio fi a'r clwb rydw i'n dod ohono fel esiampl yn rheolaidd yn hytrach na chwaraeon prif ffrwd.  Rwyf hefyd yn gyson yn rhannu negeseuon clwb nodedig i fy stori Instagram a’n gwneud yn siŵr fy mod yn ymwybodol o ddigwyddiadau sy'n digwydd.  Rwyf wedi cyflwyno Tîm/Clwb y mis newydd ac oriel luniau yn fy nghylchlythyr misol i amlygu cyflawniadau pob clwb. |
| **Gweithio i wella ciwiau nos Fercher ar gyfer YOLO** | Rwyf wedi cael sawl sgwrs gyda Phennaeth Lleoliadau am yr hyn y gellir ac na ellir ei wneud o ran noson clwb Yolo. Rydym wedi trafod yr hyn y maent eisoes wedi ceisio ei wneud gan gynnwys digwyddiadau â thocynnau, mynediad cyfnodol ac ati ond yn anffodus nid oes un ateb sy'n addas i bawb.  Oherwydd hyn, gwahoddais y Pennaeth Lleoliadau i’r hyfforddiant pwyllgorau ar Ddigwyddiadau Cymdeithasol ac Ymddygiad a’r noson groeso IMG i sôn am noson clwb Yolo, nawdd, disgwyliadau a chiwiau. Roedd hyn yn galluogi aelodau'r pwyllgorau i ddeall y sefyllfa a'r problemau mae’r tîm lleoliadau yn eu hwynebu. Fe wnaeth hefyd eu hannog i ddod i ddigwyddiadau’n hwyrach. |
| **Diweddariad Polisi**  *(Wedi'i ysgrifennu gan y Swyddog Sabothol mae'r adran hon o’r adroddiad wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| **Amherthnasol** | |

|  |  |
| --- | --- |
| Cadeirydd y Sesiwn Atebolrwydd: | Adam Kelly-Moore |
| Is-Gadeirydd y Sesiwn Atebolrwydd: |  |
| Aelodau Ychwanegol y Sesiwn Atebolrwydd: |  |
| Dyddiad y Sesiwn Atebolrwydd: | 11/12/2023 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| Edrychodd ar dargedu pwyntiau maniffesto yn benodol a chyflawni/parhau i gyflawni:   * Cefnogaeth iechyd meddwl a mynediad at gefnogaeth - gwell cyfeirio - yn haws dod o hyd iddo ar-lein * Rhoi cymorth i glybiau a datblygu clybiau – eistedd i lawr gyda Georgia ar ddechrau’r flwyddyn – cynllunio’r flwyddyn – gosod nodau – trafod pethau’n ariannol, yn gymdeithasol, llunio pethau i weithio tuag atynt * Hyfforddiant pwyllgor * Cyfathrebu â’r UA yn gweithio'n dda iawn (gan ystyried nad oes ganddynt ddigon o staff) * Wythnos chwaraeon anabledd * Rhoi mwy o gefnogaeth i glybiau nad sy’n rhan o BUCS – cefnogi rygbi GRG * Ar y cyfan wedi bod yn braf iawn gweithio gyda Georgia * Wedi bod yn glir iawn am yr hyn mae hi'n ceisio'i gyflawni eleni * Wedi gweithio'n dryloyw gyda chlybiau'r UA | |
| **Meysydd i’w gwella**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Rôl eithaf anodd i ddod i mewn iddi a llawer i'w ddysgu'n gyflym * Fel UA yn ei chyfanrwydd – gan helpu clybiau llai, mwy arbenigol i ddod o hyd i gymorth ariannol yn y dyfodol – creu rhestr gadarn o fusnesau lleol wedi’u cymeradwyo gan yr UA a fyddai’n hapus i weithio gyda chlybiau i’w cefnogi’n ariannol. | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** | **A1.** |
| **C2.** | **A2.** |
| **C3.** | **A3.** |
| **C4.** | **A4.** |
| **C5.** | **A5.** |
| **C6.** | **A6:** |
| **C7.** | **A7.** |
| **C8.** | **A8.** |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie / Na |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie / Na |